cyanic-selkie/wikianc huggingface dataset:
Tikunai
Tikunai arba tukunai (Magüta, Tucuna, Tikuna) – indėnų tauta, gyvenanti šiaurės vakarų Amazonijoje: Brazilijoje (Amazonėje), Kolumbijoje (Amazonės dep.) ir Peru (Loreto dep.). Gyvena Kaketos (Isos) žemupio baseine. Populiacija neaiški (~18, 47, 63 tūkst.). Tikunų kalba izoliuota (siejama nebent su mirusia jurių kalba). Taip pat kalba portugališkai, ispaniškai. Išpažįsta tradicinę religiją, krikščionybę (katalikybę, evangelines atšakas).
Tradiciškai tikunai verčiasi lydimine žemdirbyste: augina manijokus, kukurūzus, bananus, batatus ir kt., taip pat žvejoja, kartais medžioja. Seniau vertėsi audimu, keramika. Dabar daugiausia dirba samdiniais.
Išlikusi mergaičių iniciacija, kai vyrai su kaukėmis vaidina dvasias.
2016 m. Didžiosios Britanijos motociklų Grand Prix
2016 m. Didžiosios Britanijos motociklų Grand Prix – 12-tasis 2016 m. MotoGP sezono etapas. Jis vyko 2016 m. rugsėjo 4 d. Silverstono trasoje, Silverstone. Maverick Viñales iškovojo pirmą pergalę savo MotoGP karjeroje ir pirmą pergalę po 2014 m. Malaizijos Moto2 lenktynių. Tai buvo pirmoji Suzuki pergalė po 2007 m. Prancūzijos Grand Prix.
MotoGP
Lenktynėse buvo parodyta raudona vėliava po to, kai Loris Baz ir Pol Espargaró patyrė avariją. Lenktynes pradėjus iš naujo jų distancija sumažinta nuo 20 iki 19 ratų.
Vyzengrundas
Vyzengrundas  – komuna Vokietijoje, Brandenburge.
Vyzengrundas yra Šprė-Neisės apskrityje. Priklauso Dioberno-Lando valdybai. Plotas – 50,08 km². Oficialusis kodas – 12 0 71 414.
Komuna skirstoma į 5 kaimo apylinkes.
Gyventojai
Vyzengrunde gyvena 1364 žmonės (2019 m. gruodžio 31 d. duomenys).
Komuna priklauso Sorbų gyvenamajai sričiai, kurioje, laikantis Saksonijos ir Brandenburgo įstatymų, ginamos bei saugomos sorbų kalbos ir kultūra, tad Vyzengrunde oficialios dvi kalbos – vokiečių ir žemutinių sorbų.
Kazymirza
Kazymirza arba Hazy ben Urakas – Mažosios Nogajų ordos įkūrėjas. Nogajų Ordos chano Seido Achmato anūkas. Šeimos atšaka, kuriai priklausė Hazi ben Urakas, buvo nušalinta iš valdžios 1530 m.
Biografija
Iš pradžių su savo ulusu klajojo tarp Buzuluko upės ir Aralo jūros (dabartinės Rusijos Orenburgo ir Kazachstano Aktobės srities teritorijos).
Dėl vidinio konflikto Nogajų Ordoje ir nesutarimų su Ordos valdovu Ismailbėjumi su savo ulu persikėlė į šiuolaikinės Krasnodaro krašto (stepės) teritoriją. Ulusas klajojo tarp Azovo jūros ir Kabardos. Netrukus ulusas sustiprėjo tiek, kad Kazymurza ėmė save vadinti bėjumi, aukščiausiojo valdovo, titulu.
Užsienio politikoje Kazymirza rėmėsi Krymo chanatu. Sąjungą patvirtino 1570-ųjų sandūroje apsikeitę jaunesniais giminaičiais. Du Kazymirzos pusbroliai atvyko į Bachčisarajų, o Krymo chano Devleto I Girėjaus sūnūs Muradas ir Fatas buvo išsiųsti gyventi į Kazy ulusą. Pagrindinis sąjungos tikslas buvo karinis-politinis aljansas prieš bendrus priešus. Abu vadai nepalankiai vertino Maskvos įtaką ir nuolat kovojo prieš Didžiąją Nogajų Ordą. Kazymirza dalyvavo Girėjų puolimee prieš Astrachanę 1569 m., bei žygiuose prieš Maskvą 1571 ir 1572 m.
Maskvos ir Temriuko politinei sąjungai priešinosi Kajtukinas, Kazymirza ir Krymo chananato atstovai.
Vienoje iš kampanijų prieš Temriuką 1576 m. kovo mėn. Kazymirza buvo nužudytas kartu su savo dviem broliais ir keliais sūnumis.
Meša
thumb|Mešos stela Luvro muziejuje
Taip pat minima, kad valdant Mešai vykusios statybos (pasitelkti belaisviai).
Septynerių metų krizė (pjesė)
250px|thumb|right|Paulette Girard ir Tom Ewell „Septynerių metų krizėje“ (1952) Septynerių metų krizė (, pažodžiui 'Septynerių metų niežulys') – 1952 m. trijų veiksmų amerikiečių pjesė, parašyta George Axelrod. Pirminiame Brodvėjaus pastatyme vaidino Tom Ewell ir Vanessa Brown.
Filmo pavadinimas yra frazė, kurią vartoja psichologai kalbėdami apie sumažėjusį susidomėjimą monogaminiais santykiais po septynerių santuokos metų.
1955 m. pagal pjesę buvo pastatytas filmas „Septynerių metų krizė“, kurio režisierius ir scenarijaus bendraautoris yra Billy Wilder, pagrindinius vaidmenis atliko Marilyn Monroe ir Tom Ewell, atlikęs tą patį vaidmenį, kaip ir Brodvėjaus pjesėje.
Siužetas
Septynerius metus vedęs amerikietis galvoja apie savo nuotykių kupiną praeitį ir fantazuoja apie ateitį, ypač apie Merginą, kuri atsikėlė į jo daugiabutį.
Pastatymai
Pjesės premjera Fultono teatre įvyko 1952 m. lapkričio 20 d., spektakliai baigti rodyti 1955 m. rugpjūčio 13 d., iš viso buvo surengta 1141 spektaklis, tokiu būdu pjesė tapo ilgiausiai 6-ajame dešimtmetyje rodytu nemuzikiniu spektakliu.
Aktorių sudėtis premjeros metu
Pirminiame Brodvėjaus pastatyme pavaduojančiaisiais aktoriais buvo Eddie Albert, Eddie Bracken ir Elliott Nugent kaip Richard Sherman; Sally Forrest ir Louise King kaip Mergina; Paulette Girard kaip Marie Kad Ir Koks Būtų Jos Vardas.
Gastroliniame spektaklyje Eddie Bracken vaidino Richard'ą Sherman'ą, o Gena Rowlands pasirodė kaip Elaine. Londone, Vest Endo pastatyme, vaidino Rosemary Harris.
Nors „Septynerių metų krizė“ niekada negrįžo į Brodvėjų, pjesė buvo atgaivinta 2000 m. Londone vaidinant Derilai Hanai (Daryl Hannah), ji statoma bendruomeniniuose ir mažuose profesionaliuose teatruose, pavyzdžiui, Aivoritono teatre (Ivoryton Playhouse), Amerikos Šimtmečio teatre (American Century Theatre) ir Majamio teatrų centre (Miami Theatre Center).
Terence Davis
Terensas B. Deivisas antrasis (, g. ) – JAV krepšininkas, paskutinį kartą žaidęs NBA lygoje besivaržančioje Sakramento „Kings“ komandoje.
2019 m. NBA naujokų biržoje nebuvo pašauktas, tačiau jis prisijungė prie Denverio „Nuggets“ komandos ir dalyvavo NBA vasaros lygoje. 2019 m. liepos 11 d. Deivisas pasirašė dvejų metų sutartį su Toronto „Raptors“. 2021 m. kovo 25 d. Deivisas buvo iškeistas į Sakramento „Kings“ mainais į 2021 m. antrojo rato šaukimą.
FK Astraviec
Astravo futbolo klubas, o gudiškai „Astravec“ („Astraviec“) – Baltarusijos futbolo klubas iš Astravo.
Istorija
Klubas įkurtas 2019 m. ir tuo metu pradėjo žaisti Gardino srities pirmenybėse.
2020 m. debiutavo Antroje lygoje (trečia pakopa). . Užėmė 5 vietą, Antra lygos A grupėje ir į finalinį etapą nepateko.
Klubo spalvos
FK „Astraviec“ žaidžia baltomis–žaliomis aprangomis. Balti marškinėliai, žali šortai, baltos kojinės. Arba apranga žalia, su baltais žymenimis.
Karvojus
thumb|150px|Ukrainietiškas karvojus thumb|150px|Gudiškas karvojus Karvojus  – labai didelis vestuvinis svočios pyragas. Tai daugiausia slavų tautų (ypač ukrainiečių, rusų, bulgarų, lenkų, serbų-kroatų), taip pat lietuvių vestuvinis pyragas. Pavadinimas „karvojus“ daugiausia paplitęs Aukštaitijoje, žemaičių vadinamas svočios pyragu. Karvojus yra būsimos jaunavedžių gerovės, buities, gyvenimo ir duonos simbolis, todėl visa jo gamyba būdavo apipinta burtų, kiekviena pyrago dalis turi savo simboliką.
Karvojus kepamas iš aukščiausios rūšies kvietinių miltų. Pasak kai kurių tradicinių pasakymų, karvojus turi sverti 9 mieras, būti iškeptas iš 7 rėčių miltų, gautų iš 7 stogų, išstovėjusių 7 metus. Prie šių miltų turi būti pridėta 7 statinėlės sviesto, ir 7 kapos kiaušinių. Vanduo, pasak dainos, turįs būti iš 3 šventų upių. Kai kuriose apylinkėse į karvojaus vidų deda pora kiaušinių ir pinigą, kaip vaisingumo ir turtingumo simbolius. Karvojus paprastai kepamas pora dienų iki vestuvių, jį kepa garbingiausios šeimininkės arba kepėjai. Būta tradicijos minkant tešlą šliūkštelėti degtinės, kad šeimai nepristigtų džiaugsmo, miltus berdavo jaunosios motina arba krikšto motina. Karvojaus minkymo ir kilimo metu laikyta svarbu dainuoti, šokti ir kitaip linksmintis, kad jaunavedžiams santuoka būtų laiminga.
Tešlai pasikėlus, daro karvojų. Pirmas dvi saujas išima kryžmai, iš kurių daro jauniesiems mažus karvojus (viršutinę pyrago dalį). Paskui apdengia suolą balta paklode, ant kurios apverčia duonkepę, o ant jos deda kryžmai šiaudus, ant viršaus deda tešlą ir dirba karvojų. Padirbę ir papuošę deda karvojų ant naujos lopetos (kepimo įrankis) ir dainuodami „lada, lada“ sodina į krosnį. Paskui šoka su lopeta, muša triskart į lubas arba slenkstį ir išmeta lopetą ant stogo. Iškepusį karvojų išima iš krosnies, deda ant duonkepės dugno, apipila avižomis, kartais apyniais arba šienu. Vėliau piršliui vadovaujant pyragas apnešamas tris sykius aplink stalą ir išnešamas į kamarą, kad stovėtų šaltai.
Karvojų būtinai puošia paukšteliai – laimės, meilės, dieviškumo simboliai, taip pat puoštas devyniomis žvakėmis, putino, rūtų šakelėmis.
Karvojus ant stalo patiekiamas vestuvių pabaigoje: piršlys, jaunoji, svočia ir jaunosios pabroliai iškilmingai atnešdavo pyragą į namus ir apdalindavo vestuvininkus. Karvojų raiko jaunosios arba jaunikio tėvas: viršutinį sluoksnį atiduodavo jauniesiems, vidurinį – svečiams, o apačią su paslėptu pinigu – muzikantams.
Pavadinimas „karvojus“ ir jo slaviški atitikmenys laikomi kilę nuo žodžio „karvė“ (коро́ва). Senovėje nuotaka kartais būdavo lyginama su karve, o pats pyragas turėjęs prišaukti šeimos vaisingumą (karvė – vaisingumo simbolis). Be to, slavų kraštuose įvairūs kepiniai dažnai vadinti gyvūnų pavadinimais. Slavų kraštuose karvojus laikytas „dievo pyragu“, gudų dainose sakoma, kad „pats dievas karvojų minko“. Karvojus su faliniais simboliais atstovauja jaunikį, dvi pusės arba du karvojai – jaunikį ir nuotaką. Pyragą puošiantys mėnulio ir saulės ženklai atitinka dieviškąją dangaus šviesulių porą. Pasaulio medžio ir raguočio paveikslą atitinka pats karvojaus pavidalas ir jo papuošimai (paukščiai, karvės, jaučiai).
Indrė Stonkuvienė
Indrė Stonkuvienė (g. 1986 m. birželio 26 d.) – Lietuvos televizijos laidų vedėja, aktorė.
Biografija
2011 m. spalio 1 d. Kaišiadorių rajone esančioje Žaslių Šv. Jurgio bažnyčioje susituokė su aktoriumi Mantu Stonkumi, su kuriuo 2012 m. liepos 27 d. susilaukė pirmosios atžalos – dukros Cecilijos, o 2014 m. – sūnaus Pranciškaus. Su vyru susipažino dirbdama prodiusere MTV Lietuva kanale, susižadėjo po mėnesio draugystės. 2019 m. liepos mėn. išsiskyrė.
Nuo 2021 m. rugsėjo 29 d. yra mažosios bendrijos „IS agency“ savininkė, kuri užsiima reklamine veikla.
TV, radijo, interneto veikla
Karjerą televizijoje pradėjo 2007 metai, kuomet pateko į TV kanalo MTV Lietuva realybės šou „Ežio stažas“ kuriame mėnesį laiko dirbo ir stažavosi Italijoje.
2011 m. vaidino seriale Pavogta laimė „barakudos“ Jolantos vaidmenyje, transliuotame per LNK.
2013 m. vaidino parodijų šou laidoje „Nerealu!“, rodytoje per BTV.
Aštuonerius metus buvo TV loterijos vedėja „Teleloto“ transliuojamos per LNK.
Šileliai (Širvintos)
Šileliai – kaimas Širvintų rajono savivaldybėje, 8 km nuo Musninkų.
Kampfringenas
thumb|right|200px|Kampfringenas H.Talhoferio vadove thumb|right|200px|Kampfringenas H.Talhoferio vadove Kampfringenas ( 'kova, kautynės' + Ringen 'imtynės') - kovos be ginklo sistema, viduramžiais ir Renesanso laikais egzistavusi Šventojoje Romos imperijoje. Sistema apėmė įvairius veiksmus be ginklo - pradedant nuo metimų ir imtynių parteryje iki smūgių, sąnarių laužimo ir kitų skausmingų veiksmų. Pagal šiuolaikinę klasifikaciją kampfringenas priskiriamas mišriems kovos menams. Artimas senosioms kautynių durklais sistemoms, kai kurios iš jų galbūt buvo kampfringeno dalis.
Vienu iš pirmųjų kampfringeno sistemintojų Renesanso pradžioje buvo dabartinėje Austrijoje dirbęs meistras Otas Judas (Ott Jud), garsėjęs XV a. pradžioje. Minima, kad jis išvystė kautynėms skirtą imtynių sistemą, kuri apėmė sąnarių laužymą, rankų užlaužimą ir metimus, kurie turi rimtai sužaloti priešininką.
Daugelyje vadovų fechtavimas ir imtynės sujungti į specializuotą kovos meno atšaką, vadintą ringen am schwert ('imtynės su kalaviju') ir skirtą naudoti ginkluotose kautynėse. Ji apėmė priartėjimo, nuginklavimo, priešininko ginklo sukaustymo, smūgių kalavijo buožele, sąnarių užlaužimo naudojant ginklą technikas. Dažniausiai šios technikos buvo skirtos naudoti kovos lauke prieš šarvuotus priešininkus, tad dažnai jos buvo skirtos veikti į sąnarius bei silpnas šarvų vietas.
Vokiečių ginkluotos kovos meistras Johanas Paša (Johan Georg Pascha) savo 1657 m. veikale apie kautynes rapyra bei be ginklo parodė labai platų veiksmų be ginklo spektrą. Jo pateikta sistema kai kuriems primena kinų Wing Chun Kung fu, nes naudoja daug staigių smūgių iš arti. Pašos aprašyta sistema paprastai laikoma atskiru kampfringeno variantu, kuris kartais angliškai vadinamas Pascha's ringen ('Pašos grumtynės').
Kampfringenas išnyko apie XVIII a., kai fechtavimas daugeliu ginklų pasidarė mažai svarbus kautynėse ir savigynoje ir specializavosi garbės dvikovoms. Jose smūgiai rankomis ir imtys buvo laikomi negarbingais, todėl nustota jų mokytis. Ėmė formuotis naujos sportinių imtynių sistemos, kurios buvo praktiškai nesusijusios su kampfringenu.
Dabar kampfringeną bando atgaivinti kaip istorinį kovos meną.
Mergiūnų šv. Izidoriaus koplyčia
'''Mergiūnų šv. Izidoriaus koplyčia''' – mūrinė koplyčia Joniškio rajone, Joniškio seniūnijoje, Mergiūnų kaimo kapinėse. Pasiekiama nuo plento šiauriau Kalnelio žvyrkeliu pasukus apie 1 km į pietvakarius.
Koplyčia yra Joniškio rajono „Piligrimų kelyje“, šalia pastatyta informacinė lenta. Koplyčiai suteiktas Šv. Izidoriaus vardas.
Istorija
miniatiūra|250px|left|2015 m.
Mergiūnų šv. Izidoriaus koplyčia buvo pradėta statyti 1930 m. kraštiečio Ignaco Jurevičiaus iniciatyva ir pastangomis. Pastatęs koplyčią, Jurevičius ją padovanojo Joniškio parapijos bažnyčiai su sąlyga, kad kasmet čia bus laikomi šv. Izidoriaus atlaidai. Po II pasaulinio karo Mergiūnų koplyčia buvo pradėta niokoti. Koplyčia 1995 m. buvo restauruota ir prikelta naujam gyvenimui.
Tomas Rimkus
Tomas Rimkus (g. 1973 m. vasario 1 d. Vilniuje) – krepšinio atstovas, buvęs krepšininkas ir muzikos atlikėjas.
Muzika
1991 m. kartu su Linu Karaliu, Mariu Bereniu ir Ryčiu Tankevičiu Vilniuje įkūrė mirties metalo grupę „Regredior“. Pritarinėjo vokalu ir grojo bosine gitara. Dalyvavo Lietuvos, Lenkijos ir Vokietijos koncertuose ir festivaliuose. Išleido keturias kasetes, vinilinę plokštę ir kompaktinį diską. 1994 m. nutraukė veiklą.
Vienas iš alternatyvios muzikos grupės „ŽAS“ įkūrėjų 1993 m. Kartu su grupe apšildė „Foje“ albumo „Kai perplauksi upę“ turo koncertą ir dalyvavo Tikrojo garso koncerte 1997 m. sudainuodamas parodijų dainą „Uks Miuks“. Po Lino Zarecko ir Gidono Šapiro prisijungimo prie grupės, Rimkaus „ŽAS“ veikla nublėso.
Krepšinis
1992 m. debiutavo tuometiniame Vilniaus „Statyba“ klube. 1994–1996 m. rungtyniavo Šilutės „Šilutė“ klube, dusyk patekdamas į naujai susikūrusios LKL lygos ketvirtfinalius. Antrame sezone tapo ir vienas iš komandos lyderių.
1997 m. perėjo į Alytaus „Alita“. 2000 m. sezoną rungtyniavo Vilniaus „Sakalų“ komandoje.
Baigęs krepšininko karjerą tapo Šiaurės Europos krepšinio lygos spaudos atstovu bei BTV laidos „Krepšinio klubas“ vedėju.
Taip pat ėjęs LKL varžybų ir teisėjų direktoriaus pareigas.
JM
JM gali reikšti:
Marbachas prie Nekaro
Marbachas prie Nekaro  – miestas pietų Vokietijoje, Badeno-Viurtembergo žemėje, prie Nekaro upės. Artimiausi didesni miestai yra Liudvigsburgas ir Štutgartas (už 25 km).
Istorija
Marbachas žinomas kaip klasikinio poeto ir dramaturgo Frydricho Šilerio gimtinė.
Rokų geležinkelio stotis
Rokų geležinkelio stotis – geležinkelio stotis Kauno miesto ir rajono sandūroje, pietinėje miesto dalyje, Rokelių kaime ir Rokelių mikrorajone. Vakarinė stoties dalis (taip pat ir pagrindinis pastatas) yra rajono teritorijoje, rytinė – miesto. Tai traukinių prasilenkimo stotis netoli Rokų mikrorajono, skirta priešingomis kryptimis važiuojantiems traukiniams prasilenkti aplinkelyje. Įrengtos apsauginės sienelės nuo geležinkelio triukšmo, keleiviniai traukiniai nestoja.
Istorija
Įkurta XX a. prie Palemono–Jiesios ruožo. 1998 m. suremontuotas stotelės keleivių paviljonas, Dar 2008–2009 m. čia stodavo tarptautiniai traukiniai į Maskvą, Adlerį, Čeliabinską, Karaliaučių, Sankt Peterburgą, Varšuvą (šitaip aplenkdami Kauno tunelį ir centrinę stotį), bet vėliau keleivinių traukinių sustojimai nutraukti.
Kesvilis
Kesvilis  – Šveicarijos miestelis Turgau kantone. Įsikūręs šalies šiaurės rytuose, paribyje su Vokietija, prie Bodeno ežero, apie 80 km į šiaurės rytus nuo Ciuricho.
2018 gruodžio 31 d. duomenimis, turėjo 991 gyventoją. 2000 m. tarp vietos žmonių 28,7% buvo Romos katalikai, 50,6% – reformatai, 5,53% priklausė kitoms krikščioniškoms bažnyčioms, 2,24% buvo musulmonai. miniatiūra|220px|left|Bodeno pakrantė Kesvilyje miniatiūra|220px|left|[[Fachverkas|Fachverko architektūra]]
Istorija
Kesvilis pirmą kartą paminėtas 817 m. kaip Chezzinwillare. IX a. Kesvilio žemės priklausė Šv. Galo vienuolynui. XIII a. Miunsterlingeno abatija įgijo teises į miestelį. Nuo vėlyvųjų viduramžių iki 1798 m. Kesvilis buvo valdomas Šv. Galo abatijos. 1429 m. Miunsterlingeno vienuolynas leido statyti koplyčią. 1529 m. parapija (įskaitant Dozwil ir po 1588 m. įtrauktą Uttwil) atsivertė į reformaciją.
XIX a. didžioji vietinės ekonomikos dalis buvo daugiausia susijusi su žemės ūkiu, vynuogininkyste ir žuvininkyste, nors kaime taip pat buvo ir nedidelių audimo, prekybos įmonių. Vystėsi galvijų ir pieno ūkiai, daugėjo vaismedžių sodų. 1870 m. nutiestas kelias  Seetalbahn, bet jis kaimui mažai pridėjo augimo. Iki 1900 m. čia buvo keletas siuvinėjimo įmonėlių.
XXI a. pradžioje atsivėrė graikinių riešutų perdirbimo įmonė „Matzingen AG“, kurioje 2005 m. dirbo 85 darbuotojai. Daugelis kitų darbo vietų buvo susiję su vaisių ir uogų ūkiais, buvo puoselėjamas medelynas („Roth Pflanzen AG“).
Harvardo verslo mokykla
Harvardo verslo mokykla – Harvardo universiteto verslo mokykla. Harvardas siūlo verslo vadybos magistro ir doktorontūros ( studijų programas. Harvardo verslo mokykla pirmoji pradėjo taikyti verslo atvejų tyrimo metodą.
Reputacija
2011 m. ši mokykla išrinkta, kaip trečia geriausia pasaulyje, vertinant MBA studijų programą. Prestižinis Harvardo universiteto diplomas atveria daugelio garsių bendrovių duris, tačiau, nepaisant aukšto absolventų akademinio lygio, darbdaviai skundžiasi, kad jie neretai būna arogantiški.
Remiantis „Forbes“ duomenimis, maždaug 90 % milijardierių, užsidirbusių MBA laipsnį ir paskui suklestėjusių iš finansų verslo, yra baigę vieną iš trijų Gebenės lygos mokyklų: Vartono verslo mokyklą, Kolumbijos verslo mokyklą arba Harvardą.
Valstybinė automobilių inspekcija
thumb|right|200px|Inspektoriaus Čevronas thumb|right|200px|Inspekcijos automobilis Valstybinė automobilių inspekcija (VAI) – specilizuota milicijos tarnyba, kuri rūpinosi eismo tvarka ir saugumu keliuose ir gatvėse SSRS ir posovietinėse šalyse.
Lietuvoje
1944 m. buvo įkurta Lietuvos SSR Vidaus reikalų liaudies komisariato Milicijos valdybos Valstybinė automobilių inspekcija, kuri buvo aukščiausias valdymo organas. 1946 m. liaudies komisariatus pervadinus į ministerijas, atsirado Lietuvos SSR Vidaus reikalų ministerijos Milicijos valdybos Valstybinė automobilių inspekcija.
Ši 1980 m. pertvarkyta į Lietuvos SSR Vidaus reikalų ministerijos Valstybinės automobilių inspekcijos valdybą. 1991 m. miliciją pertvarkius į policiją, inspekcijos funkcijas perėmė kelių policija.
Šileliai (Švenčionys)
Šileliai – viensėdis Švenčionių rajono savivaldybėje, 12 km į pietryčius nuo Pabradės, Bevardžiame miške, netoli Eitūniškės ir kelių mažesnių pelkių. Išlikusi sodyba.
Etiopijos futbolo lyga
Etiopijos aukščiausioji futbolo lyga arba dėl rėmimo sutarčių žinoma kaip BetKing Ethiopian Premier League – aukščiausioji Etiopijos futbolo lyga.
Istorija
Nuo 1944 m. vykdavo čempionatai. 1997 m. įkurta Premjer lyga.
Formatas
Pastaruoju metu lygoje rungtyniavo 16 ekipų.
Daugiausiai taškų surinkusi ekipa iškovoja čempionų titulą.
Jaunakaimio tvenkinys
Jaunakaimio tvenkinys – tvenkinys Lietuvoje, Kėdainių rajone, 3 km į pietus nuo Gudžiūnų miestelio. Sudarytas užtvenkus Srauto upelį (Dotnuvėlės intakas) 0,56 km nuo jo įtekėjimo į Mantviliškio tvenkinį. Tvenkinio ilgis iš šiaurės vakarų į pietryčius – 0,27 km, plotis – 0,09 km. Altitudė 81,9 m. Šiaurrytinis krantas aukštokas, apaugęs medžiais. Aplinkui plyti dirbami laukai. Į pietryčius įsikūręs Jaunakaimio kaimas.
Šileliai (Utena)
Šileliai – viensėdis Utenos rajono savivaldybėje, 4 km nuo Kvyklių.
Peronas
Peronas – geležinkelio stoties aikštelė, prie kurios sustoja traukinys. Tai išilgai bėgių paaukštinta aikštelė, padedanti keleiviams lengviau įsėsti į traukinį ir išlipti iš jo, taip pat pakrauti ir iškrauti bagažą. Būna atviras arba dengtas, vieno arba kelių aukštų, kartais judamas. Į peroną patenkama per važiuojamąją dalį (mažose stotyse) arba tuneliu, specialiu tilteliu. Iš geležinkelio stoties pastato į peroną mažose stotyse išeinama tiesiog arba per bėgių taką, didelėse – tuneliu arba pėsčiųjų tiltu (viaduku).
Peronas gali būti ir autobusų stotyje, jūrų uoste, oro uoste – paprastai kaip aikštelė. Uostuose gali būti ir kelių aukštų, kuriuose nesusikerta keleivių ir krovinių srautai.
JP
JP gali reikšti:
Gotlando komunikatas
thumb|Gotlando komunikato tekstas thumb|Gotlando komunikato pasirašymas [[Gotlandas|Gotlande 1989 m. rugpjūčio 6 d.]] Gotlando komunikatas – 1989 m. rugpjūčio 6 d. Gotlande (Švedija), Kathamarsvike Lietuvos ir išeivijos pasirašytas dokumentas, kuriame teigiama, jog „Visų pasaulio lietuvių gyvybinis tikslas yra nepriklausomos Lietuvos valstybės atkūrimas“.
Komunikatas pasirašytas baigiantis XXXVI Europos lietuvių studijų savaitei. Susitikime, organizuotame ir finansuotame Vyriausiojo Lietuvos išlaisvinimo komiteto (VLIK), dalyvavo apie 150 žmonių. Planuota pakviesti ir tuometinį LKP CK pirmąjį sekretorių Algirdą Brazauską. Dokumento tekstą parengė Jonas Pajaujis, redagavo Antanas Buračas. Dokumentą pasirašė Kazys Bobelis, A. Buračas, Česlovas Kudaba, Vytautas Landsbergis, Pasaulio lietuvių bendruomenės Valdybos pirmininkė Irena Lukoševičienė, Kazimieras Motieka, Antanas Terleckas ir Justas Vincas Paleckis, tuometinis LKP CK Ideologinio skyriaus vedėjas. Pastarasis pasirašymo metu abejojo, ar gali tai daryti be LKP leidimo, bijojo nepatogion padėtin pastatyti A. Brazauską.
Nesutariama, kiek komunikato egzempliorių buvo pasirašyta. K. Bobelio nuomone buvo du egzemplioriai, kurių vienas liko pas jį, kitas – pas A. Buračą. J. V. Paleckio teigimu egzempliorių buvo tiek, kiek pasirašiusiųjų.
Gotlando komunikato pagrindu Europos Parlamentas priėmė kelias rezoliucijas. Po komunikato pasirašymo A. Buračas, Viktoras Petkus ir kiti pradėjo bendrauti su VLIK. Komunikatą kritikavo „Pravda“, „Sovetskaja Rossija“ ir kiti Maskvos laikraščiai, iš TSKP pašalintas J. V. Paleckis.
Priešistorė
1979 m. rugpjūčio 23 d. Lietuvos, Latvijos ir Estijos patriotai ir antisovietiniai veikėjai pasirašė 45 pabaltijiečių memorandumą, protesto pareiškimą prieš Molotovo-Ribentropo paktą, kurį adresavo JTO Generaliniam Sekretoriui Kurtui Valdheimui. Memorandumu pasiekta tai, kad 1983 m. sausio 13 d. Europos Parlamentas priėmė rezoliuciją dėl padėties Lietuvoje, smerkiančią TSRS įvykdytą nepriklausomų Baltijos valstybių okupaciją ir aneksiją.
1989 m. kovo 11 d. Virdžinijoje (JAV) Pasaulio lietuvių bendruomenės ir VLIK susitikime V. Bieliauskas ir K. Bobelis pasirašė aktą, teigiantį, kad organizacijų tikslas yra suvereni Lietuvos valstybė.
Vertinimas
2004 m. gegužės 6 d. Seime surengtoje konferencijoje „Nacionalinio susitarimo galimybės Gotlando komunikato šviesoje“ Česlovas Juršėnas ir Vytenis Andriukaitis pažymėjo, jog komunikatu buvo parodytas konfrontuojančių Lietuvos politinių jėgų susitarimas. K. Motieka išskirtiniu bruožu pavadino J. V. Paleckio parašą, reiškusį, kad LKP neprieštarauja Lietuvos nepriklausomybei. Konferencijos metu A. Terleckas neigė komunikato pasirašymo metu buvus nacionalinį susitarimą: buvo trukdoma A. Terlecko kelionė į Gotlandą, tarp dalyvių skleista dezinformacija.
JE
Je gali reikšti:
Demokratinė pažangos partija
Demokratinė pažangos partija (, DPP) – nuo 1986 m. veikianti Taivano politinė partija, viena iš didžiųjų šalies politinių jėgų, pagrindinė opozicija Gomindanui. DPP yra pagrindinė Žaliosios koalicijos, vienijančios Taivano nepriklausomybę palaikančias partijas ir pavadintos pagal DPP spalvą, narė. Partija atstovauja liberalizmą, palaiko Taivano nepriklausomybės idėją, išsako kritišką poziciją Kinijos atžvilgiu. Per savo istoriją DPP turėjo du šalies prezidentus: Čen Šuibian (2000–2008 m.) ir Cai Ingven (nuo 2016 m.).
Istorija
Partiją 1986 m. rugsėjo 28 d. įkūrė politinį persekiojimą Gomindano valdymo laikais patyrę disidentai. Tai buvo padaryta dar tuo metu, kada politinių partijų kūrimas Taivane buvo draudžiamas, tačiau jau buvo kalbama apie šalies demokratizaciją. Tų pačių metų gruodį DPP dalyvavo rinkimuose į parlamentą ir ten surinko 20 proc. balsų. Partija pasisakė už tolimesnes reformas: demokratinio proceso stiprinimą, spaudos laisvę, Guomindano turimų privilegijų panaikinimą. DPP taip pat agitavo už moterų teises, Taivano senųjų tautų padėties gerinimą, socialinės gerovės programų stiprinimą.
Partija gan stipriai pasirodė kituose rinkimuose, tačiau negaudavo vietų daugumos. Pagrindinis lūžis įvyko 2000 m. prezidento rinkimuose, kuriuos nugalėjo DPP atstovas Čen Šuibian, o po ketverių metų buvo perrinktas antrai kadencijai. Tuo metu parlamente DPP galėjo suformuoti mažumos vyriausybę, nes nors neturėjo daugumos, rinkimuose gaudavo daugiausiai balsų. Tai tapo pirmasis kartas Taivano istorijoje, kai Gomindanas atsidūrė opozicijoje tiek prezidento, tiek parlamento institucijose.
DPP turėjo pereiti į opoziciją 2008 m. dėl gyventojų nepasitenkinimo tiek užsienio, tiek vidaus politika bei su prezidentu Čen Šuibian siejamų korupcijos skandalų. Tuo pačiu metu DPP valdymą perėmė palyginti neseniai į politiką atėjusi universiteto profesorė Cai Ingven. Apeliuodama į gyventojams aktualiausių problemų sprendimą bei žadėdama politiką, grįstą ne elitizmu, Cai sustiprino DPP poziciją ir 2016 m. laimėjo šalies prezidento rinkimus, o partija gavo daugumą parlamente. Po pirmosios kadencijos Cai dar kartą laimėjo prezidento rinkimus ir 2020 m. pradžioje pradėjo antrąją kadenciją.
Rinkimų rezultatai
DPP surinkti balsai ir gautos vietos parlamente per visuotinius rinkimus:
Bakai (Kėdainiai)
Bakai – buvęs viensėdis Kėdainių rajone, dab. Kėdainių miesto seniūnijoje, ~3 km į vakarus nuo Kėdainių, tarp Varėnų, Tubių, Janušavos ir Skirstynės (dab. Keleriškiai) kaimų.
Istorija
Kėdainių apylinkės Bakų viensėdis 1971 m. spalio 27 d. panaikintas LTSR AT Prezidiumo įsaku.
Šilelis (Anykščiai)
Šilelis – viensėdis Anykščių rajono savivaldybėje, 2 km nuo Kurklių.
UVB-76
UVB-76 (liaud. dūzgiklis  – 4625 kHz (trumpųjų bangų ruože) transliuojanti radijo stotis iš Rusijos.
Istorija
Transliuoti pradėjo 1970-aisiais, 1982 m. pasirodė pirmieji pranešimai apie transliaciją.
Siųstuvas visą parą transliuoja vienodus, ~1 s. trukmės, šaižaus dūzgimo tonus, pasikartojančius maždaug 25 k./min. Jis nuolat kartojamas – išskyrus tada, kai eteryje signalas nutraukiamas ir prasideda rusiška balsinė radiograma. Radijo stoties paskirtis neaiški. Jokių oficialių patvirtinimų iš Rusijos vyriausybės ar kariuomenės nėra. Viešojoje erdvėje neskelbiama šifruotų pranešimų reikšmė ar jų kodavimas.
Anksčiau stotis transliuodavo ir valandinį šaukinį – minutės trukmės dviejų tonų signalą, kartojamą prasidėjus naujai valandai. 2010 m. birželį valandinis signalas dingo.
Iki 2010 m. žinutės pasigirsdavo rečiau (kas kelis-keliolika mėn.), nuo 2010 m. radiogramos girdimos kas kelias sav.
Vieta
Iki 2010 m. radijo siųstuvo lokacija buvo Povarove (Maskvos sritis) (koord.: 56.083333, 37.110278).
2010 m. rugsėjo mėn. siųstuvas buvo perkeltas į kaimelį Kerro Massiv (Leningrado sritis). Matyt, tai padaryta reformuojant Rusijos armiją. Spėjame, kad dabar radijo stotis transliuojama iš Naro-Fominsko (Maskvos sritis).
Radiogramos
Siųstuvo transliuojamų balsinių radiogramų formatas Monolit yra vienodas: rusiškai tariami skaičiai ir fonetine abecėle (t. y. pirmosiomis vardų raidėmis) pasakomas raktažodis.
Pvz. „UVB-76, UVB-76. 93 882 NAIMINA 74 14 35 74. 9 3 8 8 2 Nikolai, Anna, Ivan, Mikhail, Ivan, Nikolai, Anna. 7 4 1 4 3 5 7 4“ (Recording of August 23rd transmission). 2010 m. koduoto pranešimo turinys pasikeitė (į MDŽB-26 47 GERUNOK).
2011 m. sausį radiograma buvo „ILOTICIN 36 19 69 46“. 2011 m. gegužės 11 d. ji pakartota.
Kartais pranešimai transliuojami prieš svarbius įvykius ar po jų. Pavyzdžiui, 2014 m. kovo 18 d., nepraėjus nė parai po Kryme referendumo, balsas eteryje perskaitė: T-E-R-R-A-K-O-T-A. Michail, Dmitrij, Ženia, Boris (MDŽB), Michail, Dmitrij, Ženia, Boris. 81 26. T-E-R-R-A-K-O-T-A. O šių metų lapkritį buvo transliuoti net 28 skirtingi balso pranešimai.
Konvoliucinis neuroninis tinklas
Konvoliucinis neuroninis tinklas yra dirbtinio neuroninio tinklo rūšis, dažniausiai taikoma kompiuterinės regos srityje, t. y., vaizdų atpažinimui, objektų radimui ir identifikavimui nuotraukose ir panašiai.
Pradedant nuo 2012-ųjų metų, kai konvoliucinis neuroninis AlexNet tinklas ženkliai aplenkė daug metų dominavusius klasikinius kompiuterinės regos algoritmus atliekant vaizdų klasifikavimo ImageNet užduotį, didelė dalis kompiuterinės regos užduočių praktikoje atliekama būtent šio tipo neuroniniais tinklais.
Pradinė konvoliucinių neuronų tinklų strukūra ir veikimas buvo įkvėpti smegenyse vykstančių vaizdo atpažinimo procesų, tačiau techninis šio metodo įgyvendinimas gamtoje ir kompiuteriuose skiriasi iš esmės.
JO
JO gali reikšti:
KZ
KZ gali reikšti:
Kolumbijos verslo mokykla
Kolumbijos verslo mokykla – Kolumbijos universiteto verslo mokykla. Šis universitetas siūlo verslo vadybos magistro ir doktorontūros ( studijų programas.
Reputacija
2011 m. ši mokykla išrinkta, kaip septinta geriausia pasaulyje, vertinant MBA studijų programą. Kolumbijos universiteto gerbėjai pabrėžia jo absolventų finansų srities žinias ir konkurencinį veržlumą. Be to, Kolumbijos verslo mokykla turi glaudžių ryšių su Volstrytu.
Remiantis žurnalo „Forbes“ duomenimis, maždaug 90 % milijardierių, užsidirbusių MBA laipsnį ir paskui suklestėjusių iš finansų verslo, yra baigę vieną iš trijų Gebenės lygos mokyklų: Vartono verslo mokyklą, Kolumbijos verslo mokyklą arba Harvardą.
Pakruojo geležinkelio stotis
Pakruojo geležinkelio stotis – geležinkelio stotis į pietvakarius nuo Pakruojo miesto, Jovarų kaime. Tai stotis Radviliškio–Pakruojo linijos pabaigoje, iš kurios kroviniai paskirstomi po Pakruojo rajono pramonės įmones. Eismas stotyje labai neintensyvus, sudarytas tik iš prekinių traukinių į Radviliškį, kur jie perskirstomi į toliau važiuojančius traukinius.
Istorija
Iki XX a. devintojo dešimtmečio vidurio Pakruojyje veikė siaurojo geležinkelio stotis, įrengta Pirmojo pasaulinio karo ar pokario metais linijoje Gubernija–Pasvalys. 1985 m. iš Radviliškio į Pakruojį nutiesta plačiojo geležinkelio linija, apie 1,5 km į pietvakarius nuo senosios įrengta nauja stotis su atšakomis į Petrašiūnų ir Klovainių skaldos gamyklas.
Meinardas Mikulėnas
Meinardas Mikulėnas (g. 2002 m. liepos 9 d.) – Lietuvos futbolininkas, puolėjas. Kitados atstovavo Lietuvos jaunimo rinktinėms. Žaidėjo tėvas – garsus futbolininkas Gražvydas Mikulėnas.
„Žalgirio“ klubas
Nuo 2019 m. rungtyniavo „Žalgirio“ futbolo klubo jaunimo Žalgiris B ekipoje, kuri dalyvavo Pirmos lygos pirmenybėse. Būdavo registruojamas ir A lygos rungtynėms, tačiau 2019 m. aikštėje atstovaudamas pagrindinei klubo komandai pasirodė vos du kartus.
2020 m. žaidė tik Žalgiris B ekipoje, kuri dalyvavo Pirmos lygos pirmenybėse.
2021 m. gavo progų žaisti ir pagrindinėje komandoje, tačiau daugiausiai laiko praleido Žalgiris B ekipoje. 2021 m. balandžio 10 d. Pirmos lygos rungtynėse prieš BFA pelnė net penkis įvarčius ir padėjo žalgiriečiams nugalėti varžovus rezultatu 8:4.
2022 m. spalio 30 d. pelnė du įvarčius rungtynėse prieš FC Džiugas. Žalgiriečiai sutriuškino varžovus rezultatu 6:0.
„Sūduvos“ klubas
2022 m. vasario 21 d. tapo žinoma, kad nuomos pagrindais atstovaus Sūduvos klubui.
2023 m. kovo 5 d. įvyko debiutas A lygos rungtynėse prieš FK Kauno Žalgiris. Žaidėjas pasirodė po keitimo ir žaidė iki finalinio švilpuko.
2023 m. liepos 8 d. A lygos rungtynėse prieš FA Šiauliai pelnė įvartį 87 minutę. Po tikslaus smūgio FK Sūduva pirmavo (2:1), tačiau marijampoliečiai nesugebėjo išlaikyti persvaros ir pralaimėjo rezultatu 2:3.
Statistika
Spalvų reikšmės:
Rinktinės
Kviečiamas į jaunimo rinktines.
Pasiekimai
Su FK Žalgiris
KE
KE gali reikšti:
Bliūdys
left|120px
Šilelis (Prienai)
Šilelis – kaimas Prienų rajono savivaldybėje, 2 km nuo Lielionių.
Stanfordo verslo mokykla
Stanfordo verslo mokykla  – Stanfordo universiteto verslo mokykla.
Studijų programos
Šis universitetas siūlo prestižinę „Sloan“ draugijos programą – 10 mėnesių verslo vadybos studijas vyresnio amžiaus specialistams, turintiems ne mažesnę kaip 10 metų vadovavimo patirtį. Kaip ir kitos panašios įstaigos, be to, ji dar siūlo verslo vadybos magistro ir doktorontūros ( studijų programas.
Reputacija
2011 m. ši mokykla išrinkta, kaip ketvirta geriausia pasaulyje, vertinant MBA studijų programą. Baigusieji Stanfordo verslo mokykla vidutiniškai uždirba daugiausiai – 183 260 JAV dolerių per metus.
Jonaitiškių geležinkelio stotis
Jonaitiškių geležinkelio stotis – stotis Jonaitiškių kaime (Radviliškio rajonas). Tai stambi geležinkelio stotis Radviliškio–Tilžės geležinkelio linijoje. Anksčiau joje prisijungdavo atšaka iš Šiaulių pusės, per kurią keliaudavo tranzitiniai kroviniai iš Latvijos į Karaliaučiaus sritį, tačiau dabar visi traukiniai yra nukreipiami per Radviliškį, dėl to Jonaitiškių stoties svarba smarkiai sumenko. 2010 m. stotyje buvo 6 keliai.
Marlayne
Marlayne (tikrasis vardas Marleen van den Broek; g. 1971 m. liepos 1 d.) – olandų dainininkė ir laidų vedėja.
1999 metais dalyvavo Jeruzalėje vykusiame Eurovizijos dainų konkurse. Su pop stiliaus daina „One Good Reason“ ji užėmė aštuntąją vietą.
Pusiau uždarasis debiutas
Pusiau uždarasis debiutas (arba Pusiau uždara partija) - šachmatų debiutų grupė, kurioje baltieji pradeda ėjimu 1.d4, o juodieji suardo simetriją ir atsako bet kuriuo ėjimu, išskyrus 1...d5 (Debiutas 1.d4 d5 vadinamas uždara partija).
Didžiausia pusiau atvirųjų debiutų kategorija - indiškosios sistemos (1.d4 Žf6). Ši kategorija yra labai didelė, laikoma atskira debiutų kategorija, nes yra gerokai didesnė ir labiau ištyrinėta už likusius pusiau uždaruosius debiutus.
Trečias populiariausias juodųjų ėjimas po 1.d4 (po 1...Žf6 ir 1...d5) yra 1...e6. Šis ėjimas dažnai pereina į kitus debiutus, pavyzdžiui, į olandiškąją gynybą (po 2. c4 f5 arba 2. Žf3 f5), prancūziškąją gynybą (Po 2. e4 d5) arba atmestąjį valdovės gambitą (2. c4 d5). Yra ir originalūs tęsiniai, pavyzdžiui, Šmito-Benoni gynyba (2. c4 c5) arba kengūros gynyba (2. c4 Rb4+). Pastaroji dažnai pereina į Nimcovičiaus gynybą arba Bogoliubovo gynybą.
Likę populiarūs atsakymai į 1.d4 yra olandiškoji gynyba (1...f5) ir Senoji Benoni gynyba (1...c5). Olandiškąją gynybą žaidė daug atakuojančių šachmatininkų, pvz., Aleksandras Aliochinas, Michailas Botvinikas, Deividas Bronšteinas. Šiuo metu ją propaguoja Naidželas Šortas. Senoji Benoni gynyba taip pat dažnai žaidžiama. Paprastai tai būna ramus pozicinis žaidimas, bet išvystyta į šiuolaikinę Benoni gynybą ji tampa labai arši.
1...d6 (Veido gynyba) žaidžiamas retai, nors kartais matomas aukšto lygio partijose. Šis ėjimas dažniausiai pereina į kitus debiutus, nors yra ir originalūs tęsiniai.
Likę pusiau uždari debiutai laikomi neįprastais. Lenkiškoji gynyba (1...b5) niekada nebuvo populiarus atsakymas, nors šį debiutą bandė Borisas Spaskis, Liubomiras Liubojevičius ir Ištvanas Čomas. Valdovės žirgo gynyba (1...Žc6) - taip pat neįprastas debiutas, dažniausiai pereinantis į kitus debiutus, pvz., į Nimcovičiaus gynybą po '''2. e4 ar Čigorino gynybą po 2. c4 d5, nors turi keletą unikalių tęsinių, pvz., 2.d5 arba 2.c4 e5'''. Englundo gambitas (1...e5) yra retas ir labai abejotinas aukojimas. Kartais dar žaidžiami atsakymai 1...c6 ir 1...g6. Atsakymas 1...c6 beveik visada pereina į slaviškąją gynybą (po 2. c4 d5) arba Karo-Kano gynybą (po 2. e4 d5). Atsakymas 1...g6 beveik visada pereina į moderniąją gynybą (po 2. e4), senąją indiškąją gynybą (po 2. c4 Žf6 3. Žc3 Rg7) arba Griunfeldo gynybą (po 2. c4 Žf6 3. Žc3 d5).
Šachmatų debiutų enciklopedija pusiau atvirųjų debiutų grupei (neskaitant indiškųjų sistemų) skyrė 25 debiutų kodus iš 500 - A80-A99 (olandiškajai gynybai) A40-A44 (kitiems tęsiniams).
Arlia
Etimologija
Vietovė pavadinta pagal ją valdžiusius didikus Orlus (dvarininkinis vietovardis).
Istorija
Arlia rašytiniuose šaltiniuose minima nuo 1666 m. Per Nemuną veikė keltas, buvo sinagoga, prieplauka. XIX a. buvo privatus miestelis, Lydos apskrities Arlios valsčiaus centras. Tarpukariu priklausė Lenkijai. Tuo laiku Arlios valsčiuje gyveno 60 lietuvių. 1939 m. miestelis prijungtas prie Baltarusijos, nuo 1940 – kaimiškosios apylinkės centras.
KI
KI gali reikšti:
Ki gali reikšti:
Mokslo ir studijų stebėsenos ir analizės centras
alt=logotipas|miniatiūra|MOSTA logotipas Mokslo ir studijų stebėsenos ir analizės centras (MOSTA) – ekspertinė institucija, teikianti įrodymais grįstą informaciją ir rekomendacijas dėl visuomenei aktualių mokslo, studijų ir inovacijų politikos formavimo ir įgyvendinimo sprendimų priėmimo.
Istorija
Mokslo ir studijų stebėsenos ir analizės centras įkurtas 2007 m. balandžio 27 d. Švietimo ir mokslo ministrės Romos Žakaitienės įsakymu. Tuomet pagrindiniu MOSTA veiklos tikslu laikytas siekis vykdyti mokslo ir studijų sistemos stebėseną, analizuoti mokslo ir studijų sistemos būklę, rengti ir teikti šios sistemos darnaus vystymo rekomendacijas, atsižvelgiant į visuomenės ir valstybės poreikius bei tarptautines tendencijas. Nuo įkūrimo iki 2016 m. pabaigos centrui vadovavo Jurgita Petrauskienė. Šiuo metu centro vadovo pareigas laikinai eina MOSTA Inovacijų politikos analizės skyriaus vadovas Ramojus Reimeris.
Nuo 2017 m. sausio 1 d. MOSTA savininko teises įgyvendina Lietuvos Respublikos Vyriausybės kanceliarija. Iki tol MOSTA veikė kaip Švietimo ir mokslo ministerijai pavaldi biudžetinė įstaiga. Nuo 2017 m. MOSTA vykdo Mokslinių tyrimų, eksperimentinės plėtros ir inovacijų strateginės tarybos sekretoriato funkcijas.
Veikla
MOSTA veikla skirstoma į keturias sritis:
MOSTA vykdo studijų, mokslo ir inovacijų stebėseną Lietuvoje ir atlieka šių sričių vertinimą, atsižvelgdama į valstybės, visuomenės ir ūkio poreikius. Šių analizių pagrindu MOSTA teikia rekomendacijas LR Seimas dėl studijų, mokslo ir inovacijų politikos tobulinimo, efektyvumo didinimo, inovatyvios ekonomikos augimo. MOSTA rengia strategines studijų, mokslo ir inovacijų politikos įžvalgas, rengia įrodymais grįstą informaciją reikalingą studijų, mokslo ir inovacijų politikos formavimui. Centras teikia siūlymus, kaip derinti tarpinstitucinę ir tarpžinybinę veiklą mokslo, studijų ir inovacijų politikos srityse MOSTA atlieka Mokslinių tyrimų, eksperimentinės plėtros ir inovacijų strateginės tarybos ir Vyriausybės komisijos nacionalinei žmogiškųjų išteklių stebėsenai koordinuoti sekretoriatų funkcijas.
Analizės
Mokslo ir studijų stebėsenos ir analizės centras įgyvendinimo šiuos tyrimus ir analizes:
2017 m.
Vidutiniai dėstytojų ir tyrėjų atlyginimai Lietuvoje – tyrimu buvo siekiama nustatyti kokius atlyginimus gauna Lietuvos mokslo ir studijų institucijų darbuotojai: dėstytojai, tyrėjai, vadovai.
Studijų, mokslo ir inovacijų būklė – 2017 m. būklės apžvalgoje išskiriami pagrindiniai Lietuvos studijoms, mokslui ir inovacijoms kylantys iššūkiai ir juos lemiančios tendencijos. Šių metų leidinio teminė dalis skirta išryškinti Lietuvos studijų, mokslo ir inovacijų stipriąsias puses.
Sumanios specializacijos pažanga – ataskaitoje pateikiama Lietuvos Sumanios specializacijos strategijos prioritetų mokslinių tyrimų, eksperimentinės plėtros ir inovacijų srityse raidos apžvalga.
Mokslo ir studijų institucijų potencialo analizė – 2016–2017 m. MOSTA atliko universitetų ir kolegijų potencialo vertinimo analizes.
2016 m.
Kas, kada ir kodėl nutraukia studijas? – pranešime aptariama bendroji studijų nutraukimo statistika, lyginamas studijų nutraukimas skirtingose studijų pakopose, srityse, kursuose, pagal finansavimo tipus ir kt.
Studijų, mokslo ir inovacijų būklė  – 2016 m. būklės apžvalgoje išskiriami pagrindiniai Lietuvos studijoms, mokslui ir inovacijoms kylantys iššūkiai ir juos lemiančios tendencijos. Leidinio teminė dalis skirta Lietuvos studijų ir mokslo institucijų analizei.
Priėmimo į aukštąsias mokyklas apžvalga – analizėje pateikiama informacija apie 2016 m. priėmimo į pirmos pakopos ir vientisąsias studijas per LAMA BPO sistemą rezultatus.
Aukštųjų mokyklų dėstytojų ir tyrėjų darbo užmokesčio tyrimas – jaunųjų dėstytojų ir tyrėjų atlyginimo ir užimamo etato dydžių analizė.
Lietuvos studijos ir mokslas  skaičiais.
Kitus MOSTA tyrimus galite rasti čia.
KP
KP gali reikšti:
Šerenčiai
Šerenčiai (Sherenté, Xerentes, sav. Akwê) – indėnų tauta, gyvenanti rytų Amazonijoje, Brazilijoje (Tokantinse). Gyvena 4 gyvenvietėse netoli Tokantinijos miesto. Populiacija >3000 žmonių. Kalba že kalboms priklausančia šerenčių kalba, taip pat portugališkai. Kartu su šavančiais sudaro vidurio že tautų grupę. Išpažįsta tradicinę religiją, krikščionybę (katalikybę, evangelines atšakas).
Iki XIX a. vid. drėgnuoju laikotarpiu šerenčiai gyvendavo kaimuose, kur jų populiacija pasiekdavo ~2000 žmonių, o sausuoju laikotarpiu susiskaidydavo į mažus klajoklių būrelius. Nuo XIX a. pab. užmezgė nuolatinius ryšius su brazilais.
Tradiciškai verčiasi lydimine žemdirbyste: augina manijokus, kukurūzus, batatus, moliūgus ir kt., taip pat žvejoja, rankioja, kartais medžioja. Dabar dalis dirba samdiniais, augina gyvulius (galvijus).
Šerenčiai skirstosi į dvi egzogamines brolijas ir 4 patrilinijines giminių. Didžiųjų šeimų namas pusapvalio plano, centre – vyrų namas. Dabar gyvenvietės išplanuotos netvarkingai. Santuoka matrilokalinė, buvo iniciacinės sąjungos. Tradiciškai šerenčiai vaikščiodavo nuogi, dabar būdinga kreoliška apranga. Išlikę apeiginiai šokiai su skruzdėdų kaukėmis, jaunuolių bėgtynės su rąstu ir kt.
Here We Go
„Here We Go“ – latvių grupės „PeR“ daina, atlikta 2013 m. Eurovizijos dainų konkurse, vykusiame Švedijoje. Dainos kompozitoriai – Ralfs Eilands ir Arturas Burke, teksto autorius – Ralfs Eilands. Atstovams šis pasirodymas nebuvo sėkmingas, pusfinalyje užėmė paskutinę (17) vietą su 13 taškų. Tai buvo trečias kartas, kai Latvija užima paskutinę vietą pusfinalyje, anksčiau tai buvo įvykę 2009 ir 2010 metais.
Šilelis (Rokiškis)
Šilelis – kaimas Rokiškio rajono savivaldybėje, 5 km nuo Čedasų.
Jurgis Glebavičius
Jurgis Karolis Glebavičius (, 1605? – 1669 m. balandžio 18 d., Zaslavlis, LDK ) – ATR valstybinis veikėjas.
Saint-George SC
Saint-Georges – profesionalus Etiopijos futbolo klubas, rungtyniaujantis aukščiausioje lygoje. Įsikūręs šalies sostinėje Adis Abeboje. Namų rungtynes žaidžia Adis Abebos miesto stadione, talpinančiame 35 tūkst. žiūrovų.
KR
KR gali reikšti:
Kr gali reikšti:
kr gali reikšti:
Saint-George SC
Istorija
Klubo ištakos siekia 1935 m. Rungtyniavo aukščiausioje šalies lygoje.
Graphosoma
Graphosoma – skydblakių (Pentatomidae) šeimos blakių gentis.
Saint-George SC
Istorija
Daugkartiniai šalies čempionai ir futbolo taurės laimėtojai. Atstovavo šaliai Afrikos žemyno turnyruose.
Graphosoma
Europoje gyvena 4 rūšys, Lietuvoje – tik 1 rūšis:
Jurgis Glebavičius
Biografija
thumb|left|150px|Jurgio Glebavičiaus žmona Katerina Radvilaitė Lietuvos bajorų Glebavičių giminė atstovas, herbo "Leliva" savininkas. Mikalojaus Glebavičiaus ir Marcibelos Koreckos sūnus.
1633 metais paskirtas Anykščių ir Radaškonių seniūnu. Politinę karjerą pradėjo 1639 metų birželį, gavo karaliaus pataurininkio pareigybę. Tais pačiais metais paskirtas Lietuvos paiždininkiu.
1640 metais vedė Kateriną Radvilaitę – Lietuvos didžiojo etmono Jonušo Radvilos seserį. 1643 metais paskirtas Smolensko vaivada. Daug laiko skyrė Smolensko fortifikacijos tvirtinimui, kuriam tai laikui dėl to palikęs politinius reikalus Vilniuje, Krokuvoje ir Varšuvoje, kur lankėsi retai. 1644 metų kovą ir 1645 metais aktyviai dalyvavo ATR senato posėdžiuose. Bekaralystės metu atvažiavo į Krokuvą tik lapkritį, kad dalyvautų rinkimuose ir pasirašė Jono Kazimiero Vazos elekcinį diplomą. Karūnacinio seimo metu svarstymui kėlė klausimus apie Smolensko gynybą. 1650 metais dalyvavo darbe Vilniuje sudarytos komisijos Lietuvos kariuomenės finansavimo klausimu. 1651 metais buvo komisaru sudarant taiką su kazokais Baltoje Cerkvėje, o po to derybose su kazokais 1659 metais. 1653 metais paskirtas Žemaitijos seniūnu.
ATR-Maskvos karo (1654–1667) metu dalyvavo kariniuose veiksmuose. 1655 metais priėmė Švedijos protektoratą, tarpe kitų pasirašydamas Kėdainių uniją. Vėliau kaip komisaras dalyvavo diplomatinėse ir taikos derybose su Maskva (1660, 1662, 1664). ATR delegacijos sudėtyje pasirašė Andrusovo paliaubų sutartį 1667 metų sausį. 1668 metais, kaip apdovanojimas už Andrusovo paliaubų sudarymą, Glebavičiui suteikta Vilniaus vaivados pareigybė.
Derybose su Rusija Glebavičius prisilaikė kompromiso pozicijos, nors jai perduodant Smolenską ir Dorogobužą neteko didelės dalies savo paveldimų valdų.
Šeima
Paskutinis iš Glebavičių giminės.
Žmona – Katerina Radvilaitė, Lietuvos didžiojo etmono Jonušo Radvilos sesuo.
Dvi dukterys:
Že kalbos
Že kalbos arba že-kaingangų kalbos – indėnų kalbų šeima, paplitusi Brazilijos centrinėje, pietrytinėje ir rytinėje dalyje (apima rytų Amazoniją, Brazilijos plokščiakalnį, Atlanto miškus). Vartojama že indėnų. Kartu su tame pačiame regione gyvenančių tautų kalbomis že kalbos grupuojamos į makro-že kalbų būrį.